
REPUBLIKA HRVATSKA
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8 	
Poslovni broj: Pp-2544/2026


U   I M E   R E P U B L I K E   H R V A T S K E 

P R E S U D A

Općinski prekršajni sud u Zagrebu, po sutkinji Mireli Prstec Batarelo, uz sudjelovanje zapisničarke Biljana Maljković, u prekršajnom postupku protiv I-okrivljene pravne osobe PlayHera Technology d.o.o. i II-okr. odgovorne osobe Dine Nušinović, zbog prekršaja iz članka 60. stavku 1. točki 38. i st. 2. Zakona o računovodstvu ("Narodne novine" br. 85/24,145/24), povodom optužnog prijedloga – prekršajnog nalog izdanog od strane Financijske agencije, Regionalnog centra Zagreb, pod brojem klasa: 034-07/25-04/23405, ur. broj: 118-07-03-25-1 od 15. rujna 2025. godine, nakon provedenog žurnog postupka, na temelju čl. 183. Prekršajnog zakona ("Narodne Novine" br. 107/07, 39/13, 157/13, 110/15, 70/17, 118/18, 114/22), dana 4. svibnja 2026. godine, 
p r e s u d i o   j e 

	I-okr. pravna osoba PlayHera Technology d.o.o., OIB 22710614463, sa sjedištem u Zagrebu, Zavrtnica 17, prekršajno ne kažnjavana,
	II-okr. odgovorna osoba  Dino Nušinović, sin Mirsada, rođ. 8. lipnja 1980. u Zagrebu, OIB 38248280470, direktor I-okr.,  sa stanom u Zagreb, Trg kralja Tomislava 20, prekršajno kažnjavan, 
k r i v i    s u

 	I/ što kao poduzetnik i odgovorna osoba poduzetnika nisu dostavili Financijskoj agenciji, Regionalnom centru u Zagrebu najkasnije u roku od šest mjeseci od zadnjeg dana poslovne godine, odnosno do 30. lipnja 2025.godine, u bilo koju poslovnicu na području RH ili putem internetskog servisa uz korištenje digitalnog certifikata, radi javne objave godišnji financijski izvještaj s ostalom propisanom dokumentacijom, za poslovnu 2024. godinu, 
dakle, što nisu dostavili dokumentaciju Financijskoj agenciji u zakonom propisanom roku radi javne objave u skladu s člankom 47. stavkom 2. 3. i 4. Zakona o računovodstvu, 
čime su počinili prekršaj iz članka 60. stavku 1. točki 38. Zakona o računovodstvu, odgovorne osobe prekršaj iz članka 60. stavku 2. u svezi članka 47. istog Zakona, 
	pa  im  se temeljem citiranih odredbi uz primjenu čl. 37. Prekršajnog zakona 

 i z r i č e 

	I–okr. pravnoj osobi  novčana kazna u iznosu od      300,00 eura (tristo)  
	II-okr. odgovornoj osobi novčana kazna u iznosu od 150,00 eura (stopedeset) 

	II/ Temeljem članka 33. stavka 11. Prekršajnog zakona I. II. okrivljenici su obvezni platiti novčanu kaznu u roku od 1 (jedan) mjesec po pravomoćnosti ove presude, a u protivnom postupit će se prema odredbi članka 34.  Prekršajnog zakona.Temeljem članka 183. stavka 2. Prekršajnog zakona  okrivljenici se upozoravaju da će se smatrati da su izrečene novčane kazne u cijelosti uplaćene ako u  roku koji im je ovom presudom određen za plaćanje novčane kazne, uplate, svaki posebno,  2/3 (dvijetrećine) izrečenih im novčanih kazni. 
III/ Temeljem članka 139. stavka 3. u svezi članka 138. stavka 2. točke 3. Prekršajnog zakona,  I-okrivljena pravna osoba i II-okrivljena odgovorna osoba su obvezane na plaćanje troškova prekršajnog postupka, svaka posebno, u paušalnom iznosu od po 40,00 eura (četrdeset) svaki, u roku od 1 (jedan) mjesec po pravomoćnosti ove presude, a u protivnom troškovi će se naplatiti prisilno, temeljem članka 152. stavka 4. i 11. Prekršajnog zakona.
	IV/ Novčane kazne okrivljenici plaćaju putem priloženih uplatnica. 

O b r a z l o ž e n j e 

1. Financijska agencija, Regionalni centar Zagreb, pod brojem klasa: 034-07/25-04/23405, ur. broj: 118-07-03-25-1 od 15. rujna 2025. godine, izdao prekršajni nalog protiv okrivljenika, radi djela prekršaja činjenično i pravno opisanog u izreci presude, na koje su okrivljenici pravodobno uložili prigovor, pa je isti stavljen izvan snage i proveden je žurni prekršajni postupak. 
2. U pisanoj obrani I i II okrivljenici su u cijelosti priznali počinjenje prekršaja i naveli izražavaju žaljenje nije im bila namjera kršiti propise kako je došlo do propusta, koji se neće ponoviti. 
3. U dokaznom postupku izvršen je uvid u povratnice, izvadak iz  registra godišnjih financijskih izvještaja za 2024. godinu, izvadak iz sudskog registra za I-okr. pravnu osobu, potvrda iz PE Ministarstva pravosuđa RH za okrivljenike, pisana obrana I i II-okr.
3.1. Uvidom u izvadak iz registra godišnjih financijskih izvještaja za 2024. godinu od 24. studenog 2025. godine sutkinja je utvrdila kako okrivljenici nisu do dana izdavanja izvatka dostavili godišnji financijski izvještaj za statističke i druge potrebe 2024. godine radi javne objave za 2024. godinu niti su dostavili izjavu o neaktivnosti.
4. Na temelju priznanja okrivljenika i provedenog dokaznog postupka nedvojbeno je utvrđeno kako su okrivljenici ostvarili prekršaj opisan u izreci ove presude. Nesporno je tijekom postupka utvrđeno kako okrivljenici nisu do dana 24. studenog 2025. godine izdavanja izvatka dostavili godišnji financijski izvještaj za statističke i druge potrebe 2024. godine, radi javne objave za 2024. godinu, niti su dostavili izjavu o neaktivnosti.
5. Stoga je Sud okrivljenike proglasio krivima i izrekao im novčane kazne koje odgovaraju značaju i težini počinjenog djela prekršaja, imovnom stanju i stupnju odgovornosti, kao i okolnostima pod kojima je prekršaj počinjen. Kao olakotnu okolnosti sutkinja je cijenila iskreno priznanje, okolnosti počinjenja prekršaja i prekršajnu ne kažnjavanost I okrivljenika, a ne kažnjavanost II okrivljenika radi istovrsnih djela prekršaja.  Stoga će se svrha kažnjavanja postići i ublaženim novčanim kaznama, uz primjenu članka 37. Prekršajnog zakona, ispod najnižih mjera propisanih novčanih kazni za ovaj prekršaj koje su izrečene okrivljenicima.
6. Odluka o troškovima prekršajnog postupka temelji se na citiranim zakonskim odredbama, a visina paušala određena je prema duljini i složenosti postupka.
 
U Zagrebu,  4. svibnja 2026.


                 Zapisničarka						                      Sutkinja
 Biljana Maljković    		     	                                          Mirela Prstec Batarelo



UPUTA O  PRAVNOM LIJEKU:
	Protiv ove presude stranke mogu podnijeti žalbu u roku od 8 dana od dana dostave  prijepisa presude. Žalba se podnosi pismeno u dva istovjetna primjerka, putem ovog Suda, bez naplate takse, na adresu: Općinski prekršajni sud u Zagrebu, Zagreb, Avenija Dubrovnik 8, pozivom na gornji broj, a o istoj odlučuje Visoki prekršajni sud Republike Hrvatske.
	



Dostavna naredba:
1. I-okr. pravnoj osobi:  PlayHera Technology d.o.o. Zagreb, Zavrtnica 17
2. II-okr. odgovornoj osobi: Dino Nušinović, Zagreb, Trg kralja Tomislava 20.
[bookmark: _GoBack]3. Odvjetničko društvo: Gugić, Kovačić i Krivić, Zagreb, Radnička cesta 52.
4. tužitelju: Financijska agencija, Regionalni centar Zagreb, Zagreb, Ulica grada Vukovara 70 
5. pismohrani 

